#

# **Amodau a Thelerau'r Ysgol Ddŵr**

## **Derbyn Amodau a Thelerau**

* Wrth archebu, neu wrth fynychu gwers nofio gyda ni, rydych yn derbyn yr amodau a thelerau hyn a byddant yn ffurfio cytundeb rhyngom.
* Byddwch yn sicrhau bod unrhyw blant sy'n dod gyda chi i'r pwll nofio yn dilyn y rheolau a osodir yn yr amodau a thelerau hyn.
* Petai cwsmer yn methu glynu at yr amodau a thelerau hyn, efallai y gofynnir i'r cwsmer ddirwyn y gwersi gyda Phwll Cenedlaethol Cymru Abertawe Cyf i ben.
* Cedwir yr hawl i newid yr amodau a thelerau hyn ar unrhyw adeg. Cewch wybod am newidiadau drwy e-bost.

## **Cofrestru**

* Yn y lle cyntaf, mae gwersi yn cael eu harchebu dros y ffôn neu wyneb yn wyneb a chymerir taliad wrth gofrestru.

## **Tâl**

* Rhaid talu am bob gwers ymlaen llaw un ai mewn blociau neu drwy ddebyd uniongyrchol. Bydd cost eich gwers(i) yn cael ei chadarnhau wrth ichi archebu.

## **Taliad Ymlaen Llaw**

* Mae **gwersi grŵp** yn daladwy mewn bloc o 12. Byddwch yn derbyn hysbysiad e-bost 3, 2 ac 1 wythnos cyn diwedd y 12 wythnos. Bydd methu â thalu am y bloc nesaf yn golygu y byddwch chi/eich plentyn yn gadael y dosbarth yn syth ar ôl y wers olaf.
* Mae **gwersi preifat** yn daladwy mewn blociau o 6. Byddwch yn derbyn hysbysiad e-bost 3, 2 ac 1 wythnos cyn diwedd y 12 wythnos. Bydd methu â thalu am y bloc nesaf yn golygu y byddwch chi/eich plentyn yn gadael y dosbarth yn syth ar ôl y wers olaf.

## **Debyd Uniongyrchol**

* Mae taliadau drwy ddebyd uniongyrchol ar gael ar gyfer gwersi grŵp a gwersi preifat. Mae'r debyg uniongyrchol misol yn seiliedig ar nifer y gwersi dros y flwyddyn wedi ei rannu â 12, gan gynnwys dyddiau lle na ellir cynnal gwers oherwydd seibiannau i'r rhaglen a digwyddiadau. Felly, ni fydd angen rhoi ad-daliad.
* Bydd eich taliad debyd uniongyrchol yn ailgychwyn ar 1 Mehefin 2021 a bydd y taliad hwn yn £«Fee». Bydd taliadau dilynol yn cael eu didynnu ar y 1af o'r mis (neu'r diwrnod gwaith cyntaf wedi hynny).
* Mae angen taliad cyntaf pan delir drwy ddebyd uniongyrchol er mwyn cynnwys y gwersi hyd at pan ellir cymryd y debyd uniongyrchol cyntaf (pan archebir gwersi ar neu ar ôl y 15fed o'r mis bydd hyn yn cynnwys swm pro rata am y mis hwnnw a'r mis cyfan ar ôl hynny).
* Pe dymunech ganslo eich debyd uniongyrchol gallwch wneud hynny drwy roi rhybudd ysgrifenedig 30 diwrnod erbyn y 10fed o bob mis.
* Mae gwersi Ton 1 - 5 yn 30 munud ac mae Ton 6 a 7 a gwersi oedolion yn 40 munud. Pan mae plentyn yn symud o wersi 30 munud i 40 munud, bydd codiad yn y debyd uniongyrchol misol a phris gwersi bloc.

## **Cau'r Pwll a Chanslo**

* Petai'r pwll yn cau neu'r wers yn cael ei chanslo, byddwn yn cysylltu â chi drwy e-bost cyn gynted ag y bo modd. Sicrhewch fod eich manylion cyswllt i gyd yn gyfredol.
* Bydd y Rheolwr Cyffredinol yn cadw'r hawl i newid y rhaglen ar fyr rybudd. Bydd unrhyw newidiadau yn tarfu cyn lleied â phosib a bydd credyd/ad-daliad yn cael eu cynnig lle bydd PCCS yn canslo (ar wahân i'r rhai oherwydd digwyddiadau neu seibiannau i'r rhaglen gan fod hyn wedi'i ystyried ym mhris y gwersi).

## **Canslo eich Gwersi**

* Pe dymunech ganslo eich gwersi bydd angen rhoi 4 wythnos o rybudd.
* Dylid canslo drwy anfon e-bost i: wnp@swansea.ac.uk.

## **Salwch a Chyflyrau Meddygol**

* Os ydych chi/yw eich plentyn yn teimlo'n sâl, fe'ch cynghorwn i beidio mynychu gwersi nofio.
* Ni ddylai mynychwyr gwersi sydd â salwch heintus fynychu gwersi am gyfnod o 48 awr ar ôl i'r symptomau glirio. Mae hyn yn hynod o bwysig os ydych wedi bod yn taflu i fyny neu'n dioddef o ddolur rhydd.
* Petai chi/eich plentyn yn ymddangos yn sâl yn ystod gwers, cedwir yr hawl i ganslo'ch gwers.
* Ni all Pwll Cenedlaethol Cymru Abertawe gynnig ad-daliadau am wersi a gollir oherwydd salwch nac unrhyw reswm arall.
* Dylech ein hysbysu o unrhyw gyflyrau meddygol wrth archebu. Dylech hysbysu Pwll Cenedlaethol Cymru Abertawe o unrhyw gyflyrau newydd a all effeithio ar eich plentyn cyn gynted ag y bo modd.

## **Polisïau Addysgu, Gweithdrefnau a Chyfrifoldebau Rhieni**

* Mae holl wersi Pwll Cenedlaethol Cymru Abertawe yn cael eu dysgu gan athrawon gyda chymwysterau addas.
* Mae'r holl athrawon wedi cwblhau gwiriad DBS manwl a hyfforddiant diogelu.
* Petai athro/awes yn methu mynychu gwers, fe wnawn ein gorau i ddod o hyd i athro/awes arall.
* Petai athro/awes yn methu dysgu ar fyr rybudd, cedwir yr hawl i gyfuno dosbarthiadau petai'n briodol a diogel er mwyn sicrhau nad yw nofwyr yn methu gwers. Ni fydd dosbarthiadau yn cael eu cyfuno petai hyn yn golygu bod maint y dosbarth yn fwy na'r hyn a nodir yng nghanllawiau Dysgu Nofio Cymru, Nofio Cymru.
* Er ein bod yn ceisio darparu cysondeb athro/awes i bob dosbarth, ni allwn warantu y byddwch/bydd eich plentyn yn cael yr un athro/awes bob wythnos.
* Dim ond yn ystod y wers nofio mae'r athrawon yn gyfrifol am ddisgyblion a rhieni/gwarcheidwaid/gofalwyr sy'n gyfrifol ar adegau eraill. Mae'r wers nofio yn dechrau pan mae'r athro/awes nofio yn derbyn cyfrifoldeb am y disgyblion ac yn gorffen pan mae'n amser gorffen y wers.
* Rhaid i rieni/gwarcheidwaid/gofalwyr aros ar y safle tra mae'r disgybl yn ei wers. Mae hyn yn hollbwysig rhag ofn, yn yr achos annhebygol, y bydd argyfwng meddygol, angen gwacau adeilad neu argyfwng arall.
* Ni ddylai rhieni/gwarcheidwaid/gofalwyr dynnu sylw athro/awes nofio yn ystod gwers. Petaech yn dymuno cael sgwrs â'r athro/awes, gellir gwneud hyn yn ystod y seibiannau rhwng gwersi neu drwy e-bostio wnp@swansea.ac.uk. Gellir monitro cynnydd yn y porth cartref.

## **Rheolau Cyffredinol y Pwll a Chod Gwisg**

* Cynghorir nofwyr i gymryd cawod, defnyddio'r toiled, a chwythu eu trwyn cyn dechrau'r wers.
* Ni ddylai nofwyr/rhieni/gwarcheidwaid/gofalwyr wisgo esgidiau wrth ochr y pwll.
* Dylid gwisgo dillad addas bob amser. Rhaid gwisgo esgidiau tu allan i neuadd y pwll a'r pentref newid.
* Mae'n rhaid i'r dillad a wisgir yn y pyllau fod wedi eu cynllunio ar gyfer hynny, neu eu bod yn cael eu defnyddio ar gyfer y pwll nofio'n unig ac yn addas i bwrpas, wedi eu gwneud o ddefnydd addas, yn weddus, yn hylan, diogel a ddim yn rhoi defnyddwyr eraill mewn perygl.
* Dylai nofwyr glymu gwallt hir yn ôl neu wisgo cap nofio addas.
* Gall plant wisgo gogls nofio; fodd bynnag, efallai y bydd athrawon yn gofyn iddynt dynnu gogls yn ystod rhai gweithgareddau penodol.
* Ni ddylai nofwyr/rhieni/gwarcheidwaid/gofalwyr fynd at ochr y pwll fwy na 5 munud cyn dechrau eu gwers.
* Ni ddylai nofwyr fynd i'r dŵr cyn iddynt gael gwahoddiad gan eu hathro/awes.
* Dylai'r nofwyr adael y pwll unwaith mae'r athro/awes wedi gorffen y wers.
* Ni ddylai neb redeg wrth ochr y pwll o gwbl.
* Diogelwch ein nofwyr yw'r brif flaenoriaeth. Gofynnir i unrhyw un nad yw Pwll Cenedlaethol Cymru Abertawe yn eu hadnabod, sy'n methu darparu dull adnabod ac sy'n peri pryder mewn perthynas â diogelwch, adael y safle.
* Nid oes modd trosglwyddo unrhyw archeb. Dim ond y person a enwir ar y gofrestr sy'n cael mynychu'r wers. Mae hyn yn berthnasol i wersi grŵp a gwersi preifat.
* Mae Pwll Cenedlaethol Cymru Abertawe yn cadw'r hawl i wrthod mynediad i'r pwll nofio neu ofyn i rywun adael gwers/y pwll pe teimlir eu bod yn fygythiad i'w diogelwch eu hunain neu eraill.

## **Cynnydd Disgybl a Bathodynnau**

* Mae pob nofiwr yn cael eu dysgu a'u hasesu yn unol â System Gwobr a Gwers Dysgu Nofio Cymru, Nofio Cymru.
* Bydd athrawon yn asesu cynnydd disgybl yn barhaus.
* Bydd y cynnydd yn cael ei gofnodi ar dabledi wrth ochr y pwll a gall nofwyr/rhieni/gwarcheidwaid/gofalwyr gael mynediad i'r wybodaeth drwy'r porth cartref (bydd y porth yn cael ei ddiweddaru ar ddiwedd y rhaglen wersi ddyddiol).
* Bydd cynnydd y nofwyr yn ôl disgresiwn yr athro/awes.
* Bydd athro/awes yn hysbysu rhieni/gwarcheidwaid/gofalwyr drwy'r porth pan fydd plentyn yn barod i symud i fyny a gall rhieni/gwarcheidwaid/gofalwyr reoli'r symud i'r Don nesaf drwy'r porth cartref.
* Oherwydd natur raddedig barhaus ein gwersi, efallai na fydd lle gwag ar gael yn syth pan mae eich plentyn yn barod i symud i fyny.

## **Gwersi a Gollir**

* Byddai Pwll Cenedlaethol Cymru Abertawe yn gwerthfawrogi petaech yn gallu ei hysbysu os yw eich plentyn yn mynd i fod yn absennol.
* Ni allwn gynnig ad-daliad am unrhyw wers a gollir am ba bynnag reswm.
* Ni allwn gynnig gwers yn lle'r un a gollir gan y gallai hyn olygu bod maint ein dosbarthiadau yn uwch na'r hyn a ganiateir.

## **Maes Parcio**

* Mae'n rhaid i yrrwyr lynu wrth y cyfyngiad cyflymder o 15mya ym maes parcio PCCA.
* Mae'n rhaid i gerbydau gael eu parcio mewn lleoedd parcio penodol PCCA ac arddangos tocyn dilys neu drwydded barcio.
* Y ffioedd parcio yw 50c hyd at 2 awr ac yna £1.00 ar gyfer 2 - 4 awr. Dim ond ag arian y gellir talu ac mae angen y swm cywir. Nid oes newid ar gael yn nerbynfa Pwll Cenedlaethol Cymru Abertawe.
* Ni chaniateir parcio/aros yn y lleoedd Cerbydau Argyfwng, na'r iard gwasanaeth yn y cefn, ar y palmentydd, ymylon y ffyrdd na llinellau melyn dwbl.

## **Cwynion**

Dylid cyflwyno unrhyw gwynion, yn ysgrifenedig, cyn gynted â phosibl i wnp@swansea.ac.uk.

## **COVID-19**

Drwy fynychu gwers gyda Phwll Cenedlaethol Cymru Abertawe, rydych yn derbyn cyfrifoldeb i lynu wrth ganllawiau diweddaraf y llywodraeth mewn perthynas â COVID-19.

Arhoswch gartref os ydych:

* Wedi cael prawf COVID-19 positif o fewn y 10 diwrnod diwethaf.
* Yn disgwyl am brawf neu ganlyniad prawf COVID-19.
* Yn profi unrhyw un o’r symptomau canlynol:
	+ *Peswch newydd, parhaus\*, tymheredd uchel neu dwymyn, wedi colli neu bod newid mewn synnwyr arogli neu flasu. (\*Mae peswch newydd, parhaus yn golygu pesychu am fwy nag awr, neu dri neu fwy o byliau o besychu mewn 24 awr. Os yw'r claf fel arfer yn cael peswch, gall fod yn waeth nag arfer).*
* Rydych yn byw gyda rhywun sydd un ai wedi cael prawf COVID-19 positif neu sydd wedi profi symptomau COVID-19 o fewn y 14 diwrnod diwethaf.
* Mae gofyn ichi ynysu ar ôl dychwelyd o drip tramor yn unol â gofynion presennol Llywodraeth Cymru.
* Rydym yn gofyn ichi gyrraedd yn barod i nofio pan fo'n bosibl. Golyga hyn ein bod yn gofyn ichi wisgo eich gwisg nofio cyn cyrraedd.
* Mae athrawon yn dysgu o ochr y pwll a does dim cymhorthydd Lefel 1 yn y dŵr.